
R E F E R A T   D E   A P R O B A R E

privind dezlipirea în două loturi a unui imobil teren, proprietate privată a Municipiului Brad și trecerea unui lot din domeniul privat în domeniul 
public al Municipiului Brad
Având în vedere că s-a identificat o oportunitate de finanțare pentru obiectivul de investiții ”Înființare Centru Comunitar prin reconversia Platformei E.M. Țebea din Municipiul Brad”, prin adresa înregistrată la Primăria Municipiului Brad sub nr. 26646/24.04.2025, ADR Vest, prin Biroul Suport și Pregătire Proiecte, a comunicat necesitatea trecerii din domeniul privat în domeniul public al Municipiului Brad a imobilului care face obiectul proiectului, înainte de a depune cererea de finanțare în MYSMIS, întrucât ”imobilele aflate în proprietatea privată a solicitantului nu sunt considerate imobile eligibile”.
Precizez că Platforma E.M. Țebea este amplasată pe imobilul teren, proprietatea privată a Municipiului Brad, identificat prin C.F. nr. 60637 Brad, număr cadastral 60637, în suprafață totală de 25.212 mp., având categoria de folosință ”curți, construcții”, situat în municipiul Brad, strada Avram Iancu, nr. 79, județul Hunedoara.
Întrucât pentru realizarea obiectivului de investiții nu este necesară întreaga suprafață de teren, s-a comandat întocmirea unei documentații de dezlipire a acestui imobil teren.

Astfel, a fost întocmită, de către persoană autorizată, ing. Fruja Ioan – Vasile, documentația cadastrală denumită ”Plan de amplasament și delimitare a imobilului”  cu propunere de dezlipire a acestui imobil - teren, formându-se  două loturi,  după cum urmează:
a) - lotul numărul 1 – imobilul teren în suprafață de 18.462 mp., municipiul Brad, strada Avram Iancu, nr. 79, județul Hunedoara care se va transcrie într-o carte funciară nouă cu număr cadastral 70077, având categoria de folosință ”curți construcții” ;

b) - lotul numărul 2 – imobilul teren în suprafață de 6.750 mp., municipiul Brad, strada Avram Iancu, nr. 79, județul Hunedoara care se va transcrie într-o carte funciară nouă cu număr cadastral 70078, având categoria de folosință ”curți construcții”.
Ținând cont de recomandarea ADR Vest, se impune trecerea din domeniul privat în domeniul public al Municipiului Brad a imobilului teren în suprafață de 6.750 mp. (lotul numărul 2) rezultat în urma dezlipirii.

Acest imobil teren se declară ca fiind de uz și de interes public local în scopul realizării proiectului ”Înființare Centru Comunitar prin reconversia Platformei E.M. Țebea din Municipiul Brad”.

Comisia specială de inventariere a domeniului public al municipiului Brad, reglementată de art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare și de art. 5 din Anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, va asigura actualizarea Inventarului bunurilor care aparțin domeniului public al Municipiului Brad cu acest imobil.
Cheltuielile ocazionate cu punerea în aplicare a hotărârii Consiliului Local se vor suporta din bugetul local al Municipiului Brad.
În vederea autentificării și îndeplinirii procedurilor de publicitate imobiliară prevăzute de lege este necesară împuternicirea Primarul Municipiului Brad să semneze actul de dezlipire și să reprezinte Municipiul Brad în fața notarului public.

În contextul celor de mai sus am inițiat prezentul proiect de hotărâre prin care am propus dezmembrarea în două loturi a imobilului teren identificat în cele de mai sus, trecerea lotului numărul 2 din domeniul privat în domeniul public al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 879 alin. (2) și art. 880 din Legea nr. 287/2009 privind Codul Civil, republicată, cu modificările și completările ulterioare, ale ﻿Legii cadastrului şi a publicităţii imobiliare nr. 7/1996 republicată, cu modificările și completările ulterioare, ale art. 18 lit. e), art. 127 alin. (1), art. 129 și art. 130 alin. (1) lit. a) din Anexa 1 la Ordinul nr. 600/2023 privind aprobarea Regulamentului de  recepţie şi înscriere în evidenţele de cadastru şi carte funciară, ale art. 25 alin. 1 din Legea nr. 350/2001 privind amenajarea teritoriului și urbanismul, cu modificările și completările ulterioare, ale art. 129 alin. (2) lit. c)  și alin. (14), art. 286 alin. (4), art. 296 alin. (2) și alin. (7), art. 354 și art. 355 din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

